**ÅRSBERETNING**

**for Ekeberg Rideklubb 2013**

#  Styre og administrasjon

## Styret

Styret har hatt følgende sammensetning:

 Leder Merete L. Sandem

 Nestleder Helen Norheim

 Kasserer Wenche Kvernes

 Sekretær Nancy Nyquist

 Styremedlem Hilde Hallre Le Tissier

Styremedlem Merethe Holby

Styremedlem Heidi Englund

 Varamedlem Unni Norheim

 Varamedlem Wenche Johannsen

**Andre funksjoner:**

 Materialforvalter Reidar Aas
 Ansvarlig for hjemmesiden Iselin Kvaale/Hilde Hallre Le Tissier

 Anleggsansvarlig Peter Kvernes

## Revisorer

Sissel Nohr Haugan
Njål Hallre

## Valgkomitéen

 Peter Kvernes
 Ole Petter Bakkene

## Representanter til årsmøter/ting

 Oslo og Akershus Rytterkrets Wenche Kvernes og Merete Sandem

 Oslo Idrettskrets Wenche Kvernes
 Rytterting -

## Representanter til Grenfagkonferansene

 Sprang: -

Dressur: -
 Kjøring: Wenche Johannesen og Merete Louise Sandem

Distance: Gina Holby og Merethe Holby

# Medlemmer

Klubben hadde pr. 31/12-13 i alt 355 medlemmer.

# Kontingent

I 2013 var kontingenten fastlagt til:

T.o.m 18 år: Kr 300

Over 18 år: Kr 350

Familiemedlemskap: Kr 450

# Arbeid i klubben

**Styremøter:**Det har vært avholdt 5 styremøter i 2013.

**Medlemsmøter:**

I anledning klubbens 50-års jubileum inviterte styret gamle og nåværende medlemmer til jubileumsfest i november. EKT Rideskole og Husdyrpark stilte sine lokaler til disposisjon og med rundt 100 gjester ble det en flott feiring av klubben. Særlig mange tidligere medlemmer stilte og det var en fin anledning til å hedre noen av de som har betydd mye for klubben opp igjennom årenes løp.

Da jubileumsfesten ble arrangert i november ble det i år ikke invitert til julemøte. Styret ønsker å fortsette tradisjonen med julemøte, men grunnet avviklingen av Ekeberghuset vil det bli nødvendig å se på alternativer for dette arrangementet i 2014.

**Kiosk:**

Det har vært kiosk på alle stevner og organiserte treninger. Grunnet åpningen av Skulpturparken var det på høstens klubbstevne betraktelig mer aktivitet enn vanlig i parken og dette påvirket også kiosksalget positivt.

**Kurs og utdanning:**

Klubben har i 2013 arrangert Grønt Kort kurs; KR1 og Sikkerhetskurs.

**Teknisk personell:**

Klubbens tekniske personell: Lene Isachsen, Linda Øvreeide, Wenche Kristiansen, Merethe L. Sandem, Caroline Wang Hansen, og Wenche Johannesen har praktisert som teknisk personell på både klubb- og distriktsstevner i sprang og dressur, samt E-stevne i kjøring.

**Anlegg/dugnader:**I forbindelse med Jubileumsstevnet på Utsikten i mai ble det arrangert dugnad for å klargjøre anlegget. Høsten 2013 ble det utført noe arbeid på grusbanen. Bunnen her har lidd under at dreneringen har vært noe blokkert i enden av banen mot skogen, og det var også behov for å rydde opp langs kanten av banen som var noe overgrodd. Braathen Landskapsentreprenører fjernet vegetasjon i kanten av banen, særlig mot skogen, og la på noe ny grus. I etterkant av dette arbeidet ble det arrangert dugnad hvor ytterligere rydding ble gjennomført. Ny vurdering på underlaget vil bli tatt våren 2014.
Som tidligere år har vi hatt vakthold på området i vårsesongen. Det har ikke vært noe hærverk på anlegget, men mer aktivitet i parken tilsier at anlegget bør følges opp jevnlig.

**Samarbeid med EKT Rideskole:**

Styret har fortsatt dialogen og samarbeidet med EKT Rideskole på flere plan. I april arrangerte klubben det første stevnet på rideskolens anlegg på mange år. På dette klubbstevnet i dressur var det hovedsakelig rideskoleryttere som startet grunnet få påmeldte i de åpne klassene. Gjennomføringen av stevnet gikk fint med kun to representanter fra klubben tilstede, og det understreker fordelene ved å ha tilgang til et anlegg som ikke krever omfattende rigging for å kunne brukes til stevner.

Under høstens klubbstevne ble det kåret egen klubbmester i skolehestklassen. I november arrangerte ERK uttaksstevne til FERD Rideskolecup på rideskolen hvor to ryttere ble kvalifisert til å ri kretskvalifiseringen i Drøbak i januar 2014.

**Klubbens hjemmeside**

Klubbens nye nettsider ble lansert i begynnelsen av året. Sidene er mer moderne og lettere for styret å håndtere selv. Iselin Kvaale laget den nye siden og var ansvarlig for å overgangen fra den gamle til den nye siden. Hilde Hallre Le Tissier overtok så ansvaret for oppdateringer. Brukervennligheten til den nye siden har ført til hyppigere oppdateringer og mer aktivitet på sidene. Vi ser også at Facebook-siden styret har opprettet er en nytting kanal for å nå ut til medlemmene.

#  Stevner

Det har i 2013 vært avholdt:

1 klubbstevne i dressur

1 kombinert klubbstevne i sprang og dressur

1 distriktstevne i sprang – Jubileumsstevne ERK 50 år

1 kvalifiseringsstevne i FERD-rideskolecup

Ansvar for stevnene har vært fordelt på styrets medlemmer, samt andre frivillige.

# Sportslige resultater

## Klubbmesterskap

Det er kåret følgende klubbmester i 2013:

**Kombinert mester i sprang og dressur:**

Tonje Møllerud

## Andre resultater 2013

**Kjøring:**

Ekeberg rideklubb hadde tre kusker som deltok i Nordisk mesterskap i kjøring, Wenche Johannesen, Linn Støkken Nielsen og Merete Louise Sandem**.** Wenche Johannesen tok individuell bronse for ponni enspent, og Linn Støkken Nielsen var med og tok sølv for lag hest enspent. Wenche Johannesen representerte også Norge under VM i kjøring for ponni i Pau i Frankrike.

**Sprang:**

Ekeberg rideklubbs sprangryttere har i 2013 vært representert på elitestevner og internasjonale stevner rundt i Europa og fått mange gode plasseringer:

Arctic Equestrian Games, Norge: Linn Kvernes, Heidi Englund og Helén Norheim

Springtour, Norge: Linn Kvernes, Heidi Englund og Helén Norheim

Falsterbo Horse Show, Sverige: Heidi Englund

RC Horses & Bækgaarden Horse Festival, Danmark: Helén Norheim

Breeders trophy, Sverige: Heidi Englund

Unghest VM, Belgia: Linn Kvernes

Hammarø Horse Show, Sverige: Heidi Englund og Helén Norheim

Innendørs NM: Heidi Englund og Helén Norheim

**Dressur:**Tonje Møllerud og Rappen vant OARK-cupen i MB.

**Distanse:**Ringeriksrittet: Gina Holby

Rema1000 rittet i Froland: Gina Holby og Merethe Holby

Hadelandsrittet: Gina Holby og Merethe Holby

Losbyrittet i Lørenskog: Matilde Brandt

Gardermoen, Officersrittet: Gina Holby og Mathilde Brandt

NM i Gyland: Gina Holby

Råde og Onsøy: Matilde Brandt

Lørenskog: Gina Holby og Merethe Holby

Froland: Gina Holby

# Treninger

**Kjøring:**

Det har vært arrangert krets- og landslagstreninger i kjøring på anlegget på Utsikten.

# Sammendrag

Våre medlemmer deltar i alle grener innenfor vår idrett, innenlands og utenlands. Klubbens sportslige resultater er gode, særlig innen distanse, kjøring og sprang.

#

# Styret i Ekeberg Rideklubb

#

# Merete Louise Sandem Helen Norheim  Leder Nestleder

#  Hilde Hallre Le Tissier Merethe Holby Styremedlem Styremedlem

# Heidi Englund  Styremedlem

Wenche Kvernes Nancy Nyquist
 Kasserer Sekretær